Тя е задължена съвместно и солидарно с лицата, дължащи визираните по-горе суми, да заплати тези суми.2. Когато законите и правилниците на дадена договаряща страна не предвиждат заплащане на вносни или износни мита и такси в случаите, предвидени в параграф 1 по-горе, гарантиращата асоциация се ангажира да изплати при същите условия сума, равна на размера на вносните или износни мита и такси, към които при необходимост са добавени и закъснителни лихви.3. Всяка договаряща страна определя максималната стойност на сумите, които могат да бъдат изисквани за един карнет ТИР от гарантиращата асоциация по смисъла на разпоредбите на параграфи 1 и 2 по-горе.4. Гарантиращата асоциация става отговорна пред властите на страната, в която е разположено отправното митническо учреждение, от момента, в който карнетът ТИР бъде приет за оформяне от митническото учреждение. В следващите страни, през които се преминава в рамките на операция за превоз на стоки под режим ТИР, тази отговорност възниква в момента на внасяне на стоките или, в случай на прекъсване на операцията ТИР в съответствие с разпоредбите на член 26, параграфи 1 и 2, когато карнетът ТИР бъде приет за оформяне от митническото учреждение, откъдето е възобновена операцията ТИР.5. Отговорността на гарантиращата асоциация се простира не само върху стоките, изброени в карнета ТИР, но също така и върху стоките, които не са изброени в този карнет, но се намират в пломбираната част на пътното превозно средство или в пломбирания контейнер; тази отговорност не се простира върху никоя друга стока.6. За определяне на митата и таксите, визирани в параграфи 1 и 2 от настоящия член, важат данните за стоките, фигуриращи в карнет ТИР, до доказване на противното.7. Когато сумите, визирани в параграфи 1 и 2 от настоящия член, станат дължими, компетентните власти, доколкото това е възможно, изискват тяхното заплащане от лицето или лицата, които са пряко задължени с тези суми, преди да подадат иск срещу гарантиращата асоциация.Член 91. Гарантиращата асоциация определя периода на валидност на карнета ТИР, като посочва последен ден на валидността, след който карнетът вече не може да бъде представян за приемане и оформяне в отправно митническо учреждение.2. При условие, че е бил приет за оформяне в отправното митническо учреждение в последния ден на валидност или преди тази дата, както е предвидено в параграф 1 по-горе, карнетът остава валиден до завършването на операцията ТИР в получаващото митническо учреждение.Член 101. Карнетът ТИР може да бъде приключен условно или безусловно; ако приключването е условно, условията трябва да се отнасят до факти, свързани със самата операция ТИР. Тези факти трябва да се посочат в карнета ТИР.2. Когато митническите власти на дадена страна са приключили безусловно даден карнет ТИР, те не могат да изискват от гарантиращата асоциация заплащане на сумите, визирани в член 8, параграфи 1 и 2, освен ако сертификатът за приключване не е бил получен чрез злоупотреба или измама.Член 111. В случай на неприключване на карнет ТИР или когато приключването на даден карнет ТИР е извършено условно, компетентните власти нямат право да изискват от гарантиращата асоциация заплащане на сумите, визирани в член 8, параграфи 1 и 2, ако в срок от